[{"text_idx": "#000001", "text": "Paljud meist ei pane tempokat urbanistlikku elu elades ta\u0308helegi, et meie pealinn on palju rohelisem ja puhkajaso\u0303bralikum kui esmapilgul paistab."}, {"text_idx": "#000002", "text": "Oma napist ajast tipptundidel liiklusummikutes tungeldes, et linnast va\u0308lja pa\u0308a\u0308seda ja suveo\u0303htuid ning loodust nautida, tasub ta\u0308helepanu po\u0308o\u0308rata sellele, et ko\u0303ik ihaldatu \u2013 meri, rand, kaunis pa\u0308ikeseloojang, rohelus ja vaba aja veetmise vo\u0303imalused \u2013 on tegelikult keset linna olemas."}, {"text_idx": "#000003", "text": "Na\u0308iteks on Rocca al Mare ja Pelgulinna vahel laiuv ala viimastel aastatel muutunud ta\u0308nu rannapromenaadile ning Stroomi rannaala ja Merimetsa korrastamisele va\u0308ga ihaldusva\u0308a\u0308rseks elukeskkonnaks."}, {"text_idx": "#000004", "text": "Suur hulk inimesi, kes so\u0303idavad mo\u0308o\u0308da Paldiski maanteed Tallinnast va\u0308lja, on va\u0308ga u\u0308llatunud, kui neile o\u0308elda, et Hipodroomi vo\u0303i Merimetsa Selveri taga, liiklusmu\u0308rast omajagu eemal, on terviserajaga mets, mille taga omakorda suurepa\u0308rane park ja Tallinna puhtaim Stroomi supelrand mitmete ma\u0308nguva\u0308ljakute, pallima\u0308nguva\u0308ljakute ja va\u0308likohvikute ning muu rannamo\u0303nude nautimiseks vajalikuga."}, {"text_idx": "#000006", "text": "Umbusklikel tasuks peatuda Rocca al Mare kaubanduskeskuses ja jalutada mere poole, kust leiab Kakuma\u0308ed ja Stroomi randa u\u0308hendava ranna\u00adpromenaadi, merea\u0308a\u0308rse kergliiklustee, mis on ideaalne jooksmiseks, rulluisutamiseks, rattaga so\u0303itmiseks vo\u0303i lihtsalt jalutamiseks."}, {"text_idx": "#000007", "text": "Ko\u0303ndige kesklinna suunas mo\u0308o\u0308da 2,5 kilomeetri pikkust promenaadi, mis algab Rocca al Mare kooli ko\u0303rvalt Vabao\u0303humuuseumi teelt ja kulgeb paralleelselt rannajoonega kuni Stroomi rannani ja veenduge oma silmaga, et Tallinna su\u0308dames on liivaluidetega supelrand la\u0308hemal kui Pirita. Ja mitte u\u0308ksnes supelrand!"}, {"text_idx": "#000008", "text": "Rannapiirkonna ehteks on kahtlemata Stroomi rannapark Pelguranna ta\u0308nava ja mere vahel."}, {"text_idx": "#000009", "text": "Ala asuti pargiks kujundama juba 1934. aastal, selleks tasandati liivaku\u0308nkad, rajati teerajad, va\u0308ljakud ja ma\u0308nguplatsid."}, {"text_idx": "#000011", "text": "Park la\u0308heb sujuvalt u\u0308le metsaks, Merimetsa rohealaks, mille na\u0308ol on tegemist ulatuliku ja liigirikka rohealaga Tallinna su\u0308dames. Merimetsa roheala tuuma moodustavad ha\u0308sti va\u0308ljakujunenud vana palumets ja kunagiste liivaste rannavallide vahele ja\u0308a\u0308vates no\u0303gudes paiknevad soostunud ja soometsad."}, {"text_idx": "#000012", "text": "Metsas on terviserada, mille uuendamisega praegu aktiivselt tegeletakse \u2013 kaotatakse jooksmist segavad ebatasasused ja juurikad ning raja a\u0308a\u0308rde luuakse venitussein ning uued viidad. Rada ise kaetakse mults\u030ciga."}, {"text_idx": "#000013", "text": "Roheline Stroomi piirkond saab ja\u0308rjest va\u0308rskema ja moodsama ilme ka elukeskkonnana. Arco Vara on asunud rajama Merimetsa servale unikaalset Kodulahe kvartalit, kus on suurt ro\u0303hku po\u0308o\u0308ratud mugavatele lahendustele ja keskkonnaso\u0303bralikkusele."}, {"text_idx": "#000014", "text": "Tallinna linn on omaltpoolt ka\u0308ivitanud projekti, mis toetab Stroomi kandi elanike liikumisvo\u0303imalusi ning vaba aja veetmist. Rajamisel on kergliiklustee, mis liidab u\u0308hte vo\u0303rgustikku No\u0303mme, Mustama\u0308e ja O\u0303isma\u0308e kergliiklusteed ning Harku metsa ja No\u0303mme terviserajad. Ko\u0303ik see kokku pakub piiramatuid vo\u0303imalusi liikumisharrastustega tegelemiseks ja looduse nautimiseks."}, {"text_idx": "#000015", "text": "Stroomi rand ehk Pelgurand on supelrand Tallinnas. Ametlik nimetus alates juunist 2012 on Pelgurand.\nStroomi ranna nime sai see ala Paldiski maantee ja Mustama\u0308e tee ristmiku la\u0308hedal paiknenud Stroomi ko\u0303rtsi ja\u0308rgi, mille omanikuks oli 19. sajandi esimesel poolel Bengt Fromhold Strohm.\nStroomi rannaparki hakati Pelgulinna Ranna Heakorra ja Kaunistamise Seltsi eestvo\u0303ttel rajama 1935. aastal. Praegu on pargi pindala 22,4 hektarit ja seal kasvab umbes 50 nimetust puittaimi.\nRannapargi lo\u0303unapoolse osaga piirneb ida pool Stroomi mets ehk Merimets, mis on paljude lindude elupaik ning ta\u0308htis puhkeala inimestele.\n2016. aastal alustas Arco Vara Merimetsa ja Rocca al Mare promenaadi vahelisele alale Kodulahe kvartali rajamist, mis on u\u0308ks va\u0308hestest mere a\u0308a\u0308res paiknevatest uusarendustest pealinnas."}]